
                  ОПШТИНСКА УПРАВА ОПШТИНЕ РУМА
                  ГЛАВНА 107; 22400 РУМА
              
                                                                                                      ШД 8411; МБ 08026106; ПИБ 101913980

ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС РАДОВА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА

Предмет јавне набавке за избор приватног партнера за реализацију пројекта јавно-приватног партнерства обухвата обавезу Приватног партнера да финансира, пројектује, изведе радове на реконструкцији, односно рехабилитацији, обезбеди доступност путне инфраструктуре и одржава путну инфраструктуру у гарантном року, док је Јавни партнер у обавези да редовно извршава плаћање уговорене накнаде Приватном партнеру за обезбеђивање доступности путне инфраструктуре и редовно одржавање.
Доступност означава да је (изграђена или реконструисана саобраћајница) рехабилитована у функцији, проходна, технички исправна и може се безбедно користити за саобраћај. То значи да су радови завршени, извршена је примопредаја и инфраструктура је спремна за употребу у складу са уговором.
Понуђач има обавезу да, приликом извршавања поверених послова, поступа стручно и одговорно у складу са законом, техничким и другим прописима и добрим пословним обичајима у Републици Србији, као и у складу са одредбама Модела уговора.
Основни циљ развоја путног саобраћаја и путне инфраструктуре је остваривање и развој саобраћајног система који омогућава одрживу мобилност становништва и пружа подршку убрзаном развоју и јачању конкурентности. 
Уговорни периоди
Модел уговора предвиђа периоде реализације уговорних обавеза, као што следи:
1. Први период – период припреме период припреме обухвата пројектовање, планирање, прибављање неопходне документације, припрему терена за реконструкцију и рехабилитацију. 
Након закључења јавног уговора Општина уз подршку и помоћ Приватног партнера преузима обавезу да реши имовинско-правнa питања на земљишту на коме је потребна реконструкција и рехабилитација деоница, да учествује у исходовању дозвола, да по потреби спроведе или изради урбанистичко-планску документацију за одређене улице за које је таква документација потребна (у даљем тексту: претходни услови). Уколико се имовинско-правна питања, исходовање сагласности и дозвола, спровођење планске документације или израда за неке од путева и улица не буде спровело у прва три месеца, то неће утицати на почетак периода извођења радова, док ће радове на тим улицама приватни партнер извршити након решавања ових питања, односно претходних услова за те путеве и улице. 
Општина Рума као Јавни партнер преузима обавезу да испуни претходне услове, док Приватни партнер преузима обавезу пројектовања и исправности потребне документације на основу које се исходују дозволе и решења у складу са законом. Испуњење претходних услова мора да претходи почетку периода изградње. Претходни услови сматрају се испуњеним даном прибављања неопходних дозвола и сагласности за извођење радова. Период припреме траје три месеца од момента закључења уговора.
План је да се у овом периоду врши припрема за обављање делатности од стране приватног партнера, тј. упознавање приватног партнера са тереном, планирање динамике извршења радова и други административни послови.
У том периоду приватни партнер, има обавезу да органу надлежном за издавање одговарајуће акта поднесе захтев за издавање дозволе, односно потврде за извођење радова, у складу са Законом о планирању и изградњи.
Поред ових услова, приватни партнер је у обавези да изради следећу документацију према прописима важећим у моменту реализације овог пројекта:
· саобраћајни пројекат обезбеђења приликом извођења радова за све путеве и улице;
· технички опис и предмер и предрачун радова за све путеве и улице;
· пројектно техничку документацију у складу са Законом о планирању и изградњи и исходовање потребних решења, дозвола и одобрења у складу са важећим правним прописима.
Припрема и израда наведене документације се врши у зависности од комплексности и врсте документације, пројектног задатка, постојања планске документације и степена спроведености планског документа. С обзиром да се динамички план из наведених разлога не може тачно утврдити, имовинско-правна питања, исходовање сагласности и дозвола, спровођење планске документације или израда за неке од путева и улица неће утицати на почетак периода извођења радова, док ће радове на тим саобраћајницама приватни партнер извршити након решавања ових питања.
Радови ће се спроводити тако што приватни партнер након прибављања свих потребних услова за део саобраћајница почиње са радовима, док у међувремену решава ова питања за други део саобраћајница итд. док се не изведу радови на свим улицама које су предмет овог пројекта. Уколико за неку од наведених улица и путева не буде постојала могућност да се исходују поребни услови и дозволе, Јавни партнер има право да уместо те одреди другу улицу, пут или део улице или пута сличне или исте дужине и ширине у истом или приближно истом обиму радова у циљу извршења уговора.
Истовремено, приватни партнер је у обавези да набави опрему и материјале у складу са техничким спецификацијама и предвиђеном динамиком испоруке, на које јавни партнер може да изнесе приговор уколико опрема и материјали не одговарају захтеваној техничкој спецификацији.
Како би се одржавање вршило без застоја у току припремног периода, услуга одржавања локалне путне инфраструктуре и наплата за вршење ових услуга се током овог периода мора обављати благовремено, квалитетно, без застоја и промена. Накнада ће се вршити по важећем ценовнику ЈП Путеви Србије у моменту издавања рачуна за изведене радове и понуди изабраног понуђача.Уколико се јави потреба за радовима и услугама који нису предвиђени поменутим ценовником ЈП Путева Србије, урадиће се анализа цена и допунски ценовник за неопходне радове и услуге на који сагласност даје надлежни орган Наручиоца/Јавног партнера.
2. Други период – период извођења радова обухвата радове на реконструкцији и рехабилитацији путева, прибављање употребне дозволе, уколико је иста потребна по важећим прописима који уређују планирање и изградњу и пуштање у рад. Као што је већ наведено, радови ће се спроводити тако што приватни партнер након прибављања свих потребних услова за део саобраћајница почиње са радовима, док у међувремену решава ова питања за други део саобраћајница итд.
Динамика изградње и примопредаје радова
Према уговореним условима, период трајања извођења радова износи најдуже четири године од дана закључења уговора. У том периоду Приватни партнер је у обавези да изведе све радове на реконструкцији и рехабилитацији улица које су предмет овог пројекта.
Годишња динамика извођења радова
Радови су планирани тако да се у просеку сваке године изведе по 25% од укупне вредности планираних радова. Ипак, наведени проценат може варирати из године у годину, али крајњи рок за завршетак свих радова износи четири године од дана потписивања уговора.
У складу са оваквом динамиком, новчани ток је пројектован на период од тринаест (13) година, с обзиром на то да је за сваку изведену фазу предвиђен период отплате од десет (10) година. Када се на тај период отплате додају и четири године извођења радова, укупан временски оквир трајања новчаног тока износи тринаест година, при чему се наглашава да отплата сваке појединачне фазе траје десет година од њеног завршетка и толико износи период трајања уговора.
Примопредаја радова
Примопредаја изведених радова врши се периодично, на сваких шест месеци. Након прве примопредаје, Приватни партнер стиче право на накнаду за доступност путне инфраструктуре у односу на проценат завршених радова.
Накнада за доступност инфраструктуре
Накнада се исплаћује Приватном партнеру месечно, у складу са процентуалним степеном завршетка радова који су записнички потврђени као завршени.
Висина накнаде утврђује се на основу уговора и односи се искључиво на део инфраструктуре који је завршен, примљен и предат на употребу.
Обавеза одржавања
Током целокупног периода трајања уговора, Приватни партнер је у обавези да обезбеди летње, зимско и редовно одржавање путне инфраструктуре, као и њену рехабилитацију у складу са уговором.
3. Трећи период – период доступности путне инфраструктуре обухвата период након пуштања у рад одређених деоница у коме се наплаћују изведени радови и пружене услуге. Приватни партнер након периода извођења радова остварује право на накнаду за те саобраћајнице, односно у том моменту почиње период доступности и наплата накнаде за доступност за те саобраћајнице пропорционално степену извршености. Након потписивања записника о примопредаји дела изведених радова, Приватни партнер стиче право на накнаду за радове који су изведени до тог момента. Постоји могућност да за одређене саобраћајнице на коме су изведени неопходни радови започне период гарантовања, док код одређених саобраћајница и даље траје имплементација. Период доступности и одржавања путева ће трајати 10 година од почетка сваке извршене примопредаје.
Приватни партнер ће током трајања уговора вршити следеће услуге: 
Редовно и ургентно одржавање путева, улица и паркинга
Редовно одржавање обухвата скуп активности, мера и радова, који се предузимају током зимског периода, на путној мрежи или на појединим деоницама пута, ради одржавања и очувања функционалне исправности јавног пута, путних објеката, саобраћајне сигнализације и опреме пута. Због различитих временских услова, захтева и потреба за интервенцијама, као и могућностима реализације послова, редовно одржавање делимо на: Летње одржавање путева и Зимско одржавање путева.
Радови на редовном одржавању јавног пута јесу нарочито:
1) преглед, утврђивање и оцена стања пута и путног објекта;
2) местимично поправљање оштећења коловозне конструкције и осталих елемената пута;
3) местимична површинска обрада коловозног застора;
4) чишћење коловоза и осталих елемената пута у границама путног земљишта;
5) одржавање и уређење банкина и берми;
6) одржавање косина насипа, усека и засека;
7) чишћење и одржавање јаркова, ригола, пропуста и других делова система за одводњавање пута;
8) замена деформисаних, дотрајалих или привремених пропуста за воду;
9) поправка, замена, допуна и обнављање саобраћајне сигнализације и опреме;
10) редовно чишћење и одржавање саобраћајне сигнализације и опреме;
11) замена, допуна и обнављање оштећене или дотрајале опреме пута и објеката и опреме за заштиту пута, саобраћаја и околине;
12) чишћење опреме пута и објеката и опреме за заштиту пута, саобраћаја и околине;
13) уређивање зелених површина у путном земљишту (кошење траве, крчење шибља и сечење дрвећа);
14) примена мера за уклањање снега и леда на коловозу јавног пута и саобраћајним површинама аутобуских стајалишта и паркиралишта.
Ургентно одржавање путева, улица и паркинга
Радови на ургентном одржавању путева, улица и паркинга обухватају радове који се морају хитно извести ради отклањања штетних последица насталих елементарним непогодама и другим ванредним и непредвиђеним околностима и обезбеђивања проходности пута и безбедног одвијања саобраћаја, а све у складу са адекватном важећом законском регулативом. 
Приватни партнер је дужан да изради саобраћајни пројекат који садржи начине обезбеђења зона радова на ургентном одржавању јавног пута и исходује решење о техничком регулисању саобраћаја.
На основу саобраћајног пројекта и решења о техничком регулисању саобраћаја приватни партнер набавља и поставља привремену саобраћајну сигнализацију и опрему.
Рехабилитација путева, улица и паркинга
Рехабилитација јавног пута јесте врста одржавања, тј. извођење радова на јавном путу и путном објекту у границама путног земљишта, ради очувања карактеристика јавног пута у истом или приближно истом стању које је било у тренутку његове изградње или последње реконструкције.
Радови на рехабилитацији јавног пута нарочито обухватају:
1) обнављање и замену дотрајалих коловозних конструкција, односно њених делова а нарочито наношење новог асфалтног слоја одређене носивости по целој ширини постојећег коловоза;
2) постављање шљунчаног, односно туцаничког застора на неасфалтираним путевима;
3) обраду површине коловозног застора или заптивање;
4) замену сложених дилатационих справа, изолације, коловоза, ограда, сливника, лежишта, оштећених секундарних елемената и дотрајалих пешачких стаза на мостовима, надвожњацима, подвожњацима и вијадуктима;
5) постављање система, опреме и уређаја из члана 14. овог закона за чије постављање није потребно прибавити грађевинску дозволу;
6) обнављање антикорозивне заштите челичних конструкција мостова, надвожњака, подвожњака и вијадуката;
7) замену или поправку постојећих дренажних система и хидроизолације у тунелима и поправке тунелске облоге;
8) поправку оштећених потпорних, обложних и порталних зидова;
9) замену дренажних и система за одводњавање јавног пута и путног објекта.
Наведени радови се изводе на основу техничког описа уз предмер радова.
Наведени радови се изводе на основу техничког описа уз предмер радова.
Употреба нискотемпературног и рециклираног асфалта
У циљу унапређења квалитета путне инфраструктуре и смањења утицаја на животну средину, у реализацији овог пројекта примењиваће се савремене технологије уградње асфалта – нискотемпературни асфалт и асфалт са уделом рециклираног материјала.
Применом нискотемпературног асфалта омогућава се уградња на знатно нижим температурама у односу на стандардне мешавине. Ово доводи до:
· значајног смањења потрошње енергије,
· мање емисије штетних гасова,
· бољих услова рада за раднике на терену,
· дужег периода за транспорт и уградњу, што доприноси поузданијој изведби радова.
Истовремено, рециклирани асфалт обезбеђује поновну употребу већ постојећих материјала, што доноси више користи:
· смањење трошкова набавке нових сировина,
· рационално коришћење природних ресурса,
· мање количине отпада који завршава на депонијама,
· позитиван утицај на локалну заједницу кроз одговорнији приступ заштити животне средине.
Ове мере обезбеђују да путеви који ће бити реконструисани у оквиру пројекта буду трајнији, еколошки прихватљивији и економичнији, уз очигледну корист за грађане и будуће кориснике саобраћајница.
Будуће стање локалне путне инфраструктуре на територији општине Рума
Приоритет је у прве четири године изградити и реконстуисати све улице које су наведене у табели у наставку. Током трајања уговорног периода, обавеза приватног партнера је да врши редовно и ургентно одржавање целокупног саобраћајног система.
Пројектом ЈПП за поверавање комуналне делатности за реконструкцију, рехабилитацију и одржавање локалне путне инфраструктуре у општини Рума стварају се темељи за значајна унапређења у будућности. Путеви ће постати симбол поузданости и безбедности јер ће бити подвргнути редовном одржавању, продужавајући њихов радни век и смањујући ризик од хаварија. Овај пројекат доноси ефикасност и учинковитост у управљању ресурсима, уз оптимизацију трошкова, чиме се обезбеђује економска ефикасност на дуге стазе. Приватни партнер ће допринети економској одрживости пројекта улагањем сопствених ресурса, чиме се ослобађа локални буџет од непосредног притиска.
Увођењем модерних технологија и иновација, путеви постају прилагодљивији на климатске промене, смањујући њихову осетљивост на екстремне временске услове. Редовно одржавање гарантује продужен радни век постојећих путева, смањује ризик од оштећења и повећава безбедност саобраћаја. Са друге стране, реконструкција путева унапредиће укупну саобраћајну инфраструктуру, олакшавајући приступ различитим деловима општине, чиме се подржава економска активност и повећава мобилност становништва. Истовремено, пројекaт подразумева еколошки освешћене приступе одржавању, чиме се чува животна средина и доприноси одрживости заједнице. Повећана ефикасност у одржавању комуналне инфраструктуре има директни утицај на побољшање квалитета живота становништва општине Рума, олакшавајући свакодневне активности и доприносећи општем осећају добробити заједнице. Све ове промене заједно чине путеве не само визуелно уредним, већ и функционално поузданим, пружајући дугорочне користи за локалну заједницу.
На овај начин, конкретне мере рехабилитације и реконструкције улица показују како се принципи PIERS методологије – приступ и правичност, економска ефикасност, одрживост животне средине, репликабилност и укључивање заинтересованих страна – примењују у пракси на нивоу локалне заједнице, чиме се обезбеђује да будуће стање инфраструктуре у општини Рума буде у потпуности у складу са међународним стандардима.
У наставку је представљена табела улица у месним заједницама општине Рума на којима је потребно извести радове на реконструкцији и рехабилитацији.

	 
	Насеље Рума
	 
	 
	 
	 
	 
	 
	 

	Ред.бр.
	Назив улице
	Дужина
м1
	Ширина
м1
 
	Површина
 коловоза
м2
	Ширина
новог
 коловоза
м1
	Површина
новог
 коловоза
м2
	Колски
 улази
ком
	Површина
 колских 
улаза
м2

	1
	Насеље Рума
	 
	 
	 
	 
	 
	 
	 

	1.1
	Косовска
	1150
	3
	3450
	4
	4600
	105
	420

	1.2
	Слободана Пенезића Крцуна
	1140
	3
	3420
	4
	4560
	136
	544

	1.3
	Атанасија Стојковића
	1950
	3
	5850
	5
	9750
	204
	816

	1.4
	Пауновиц станка Вељка 
	850
	3
	2550
	5
	4250
	100
	400

	1.5
	Пинкијева
	530
	3
	1590
	4
	2120
	52
	208

	1.6
	Иве Лоле Рибара
	1070
	3
	3210
	5
	5350
	116
	464

	1.7
	Милоша Црњанског
	250
	3
	750
	5
	1250
	32
	128

	1.8
	Борковац К.П. 1268
	830
	0
	0
	3
	2490
	0
	0

	Збир
	34370
	 
	2980

	Укупно Рума
	 
	 
	37350


	 
	Насеља у општини Рума
	 
	 
	 
	 
	 

	Ред.бр.
	Назив улице
	Дужина
м1
	Ширина
м1
 
	Површина
 коловоза
м2
	Ширина
новог
 коловоза
м1
	Површина
новог
 коловоза
м2

	1
	Мали Радинци
	 
	 
	 
	 
	 

	1.1
	Ул.Румска
	700
	6
	4200
	6
	4200

	2
	Павловци
	 
	 
	 
	 
	 

	2.1
	Ул.Железничка
	1400
	3
	4200
	6
	8400

	3
	Путинци
	 
	 
	 
	 
	 

	3.1
	Ул.Косовска
	1300
	3
	3900
	4
	5200

	3.2
	Ул.Лењинова
	350
	3
	1050
	4
	1400

	4
	Платичево
	 
	 
	 
	 
	 

	4.1
	Ул.Петефи Шандора
	1300
	3
	3900
	3
	3900

	Укупно насеља
	23100


Скупштина општине Рума може за све остале или додатне радове и локације на којима нису предвиђени радови горе наведеним списком улица, а које је потребно извести у периоду трајања јавног уговора, одредити карактеристичне радове, материјале и позиције са јединичним ценама и које ће се примењивати за такве потребе (ценовник ЈП Путеви Србије). Уколико се јави потреба за радовима и услугама који нису предвиђени поменутим ценовником ЈП Путева Србије, урадиће се анализа цена и допунски ценовник за неопходне радове и услуге на који сагласност даје надлежни орган Наручиоца/Јавног партнера.Скупштина ће моћи на захтев Приватног или Јавног партнера изменити јединичне цене само и искључиво по захтеву једне од уговорних страна и само и искључиво уколико захтев за промену буде посебно образложен и у складу са променом индекса потрошачких цена, а све у складу са законом. 
Радови на одржавању општинских путева, градских улица и улица у насељеним местима се изводе према редоследу и динамици које одређује Приватни партнер у договору са јавним партнером. Обухватају радове на санацији и поправкама коловоза на саобраћајницама, пресвлачење и ојачање постојећег коловоза, санацији ударних рупа и других деформација на коловозу, поправку других елемената попречног профила, поправци тротоара и поплочаних површина и друге радове према спрецификацији и захтеву јавног партнера. Списак улица и путева који је дат у Пројекту представља тренутни преглед путне инфрастурктуре на територији општине Рума. Уколико се током периода трајања јавног уговора буде ширила путна инфраструктура, Приватни партнер је у обавези да врши редовно одржавање и на тим додатним улицама и путевима, а све према захтеву и у складу са договором са Јавним партнером, као и да врши наплату за исто. Ово се не односи на улице и путеве на којима је Приватни партнер у обавези да изведе радове на реконструкцији и рехабилитацији путева које ће наставити да одржава на опвај начин након истека гарантног рока.
Приватни партнер је дужан да, у складу са врстом и обимом радова који се обављају, ангажује одговарајућу радну снагу, механизацију и транспортна средства како би се радови извели благовремено, безбедно и квалитетно.
Идеја је да се реализацијом овог пројекта обезбеди одговарајући квалитет, доступност и одржавање путне инфраструктуре, као и да се изведу радови на предвиђеним деоницама.
Приватни партнер је дужан да, у складу са врстом и обимом радова који се обављају, ангажује одговарајућу радну снагу, механизацију и транспортна средства како би се радови извели благовремено, безбедно и квалитетно.
Приватни партнер је такође дужан да јавном партнеру благовремено достави све потребне доказе да је све радове извео квалитетно и у складу са важећим стандардима и да је при томе користио квалитетне материјале.
Квалитет радова Приватни партнер доказује свим потребним теренским и лабораторијским испитивањима уграђених материјала и испитивањима квалитета уградње. Радови би требало да се изводе са техничким и кадровским капацитетима који су потребни за ову врсту радова, међутим врло често долази до ситуације да извођач не може одговорити на захтеване услове па радови који су планирани не могу да се заврше у предвиђеном року због чега долази до кашњења у радовима што резултира неадекватно одржавање и пропуштање да се изврше радови који захтевају мање санације и крпљење ударних рупа.
Предмер и предрачун радова и материјала
Потребно је обухватити све трошкове опреме, материјала, радова.
Динамички план извођења радова 
Понуђачи су у обавези да приликом подношења понуде доставе динамички план реализације пројекта и уговора, а у вези са извршењем уговорних обавеза у периоду припреме и извођења радова и доступности путне инфраструктуре.
Понуђачи су слободни да доставе динамички план у слободној форми (табела, графикон и др.). План треба да садржи:
· распоред активности по месецима,
· фазе радова (припрема, извођење, примопредаја),
· проценат извршења по временским интервалима,
· оквирни редослед интервенција по улицама или деоницама.

